section_heading: Pozadina
paragraph_text: Nakon izdavanja Rihanninog sedmog studijskog albuma Unapologetic (2012) i prateće turneje, pjevačica je htjela napraviti stanku od snimanja glazbe. Izjavila je, "Htjela sam imati godinu dana da samo umjetnički, kreativno radim sve što želim." Međutim, stanka nije potrajala dugo i nakon tjedan dana vratila se u studio.<ref> Tijekom početnog pisanja i razvoja albuma, Rihanna nije bila sigurna kako želi da Anti zvuči. U konačnici je zaključila da želi "iskrenu" glazbu i opseg djela koji ju je odražavao i predstavljao u to vrijeme. Ipak, pjevačica je izjavila da se tijekom postupka snimanja razvijala i da u tom trenutku nije imala odgovor tko je. Prema njezinim riječima, osjećala se odvojeno od osjećaja i "utrnula" tijekom koncepcije albuma.<ref> Tijekom svoje kreativne borbe, Rihanna je unajmila kuću u Malibuu tijekom nekoliko mjeseci i počela intenzivno pisati i skladati glazbu sa svojim timom koji se sastojao od različitih glazbenika.<ref>